[{"text_idx": "#000000", "text": "La granda kultura heredaj\u0302o de Andaluzio estas rezulto de la miljara historio de Andaluzio. La Alhambro en Granado, la Moskeo en Kordovo au\u0306 la Hiraldo kaj la antikva kvartalo en Sevilo estas havaj\u0302o de la tuta homaro, lau\u0306 deklaro de UNESKO, krome sur preskau\u0306 c\u0302iuj vilag\u0302oj kaj urboj de Andaluzio estas reprezentataj la plej bonaj momentoj de la arta vivo de Andaluzio tra ties historio."}, {"text_idx": "#000001", "text": "La brilaj arkitekturoj islama, renesanca kaj, c\u0302efe, baroka reprezentataj en konstruaj\u0302oj, kasteloj, fortresoj kaj monah\u0302ejoj, starigitaj tra la andaluzia geografio, pliric\u0302igas la grandan andaluzan heredan havaj\u0302on. Andaluzio estas la patrujo de Velazquez, Murillo kaj Picasso, inter aliaj, kaj g\u0302i disponas pri pentraj\u0302oj, skulptaj\u0302oj, juveloj, bildoj kaj arkeologiaj restaj\u0302oj en ties katedraloj, muzeoj, preg\u0302ejoj, monah\u0302ejoj kaj palacoj, kiuj utilas kiel gardantoj de nia arta ric\u0302eco. Ec\u0302 en la plej fora kaj izolita vilag\u0302o estas eble trovi unuarangan preg\u0302ejon au\u0306 c\u0302ef-pentraj\u0302on. La diverseco de festoj en Andaluzio estas tiel granda kiel ties geografio, kaj la kalendaro estas kiel enciklopedio kie aperas rezumitaj la arto kaj la kutimoj de la andaluzaj vilag\u0302oj."}, {"text_idx": "#000003", "text": "La unua festo en la jaro estas la karnavalo, kiam ironie kaj humore la reala vivo renversig\u0302as. Dum la Pasko eliras el la preg\u0302ejoj la religiaj bildoj kaj la krucoj en la monato majo unuig\u0302as festo kaj religio."}, {"text_idx": "#000004", "text": "Religia procesio en Sevilo dum Pasko"}, {"text_idx": "#000005", "text": "En c\u0302iuj festoj elstarig\u0302as la gastronomio. Estas mondkonataj la vinoj de Andaluzio, c\u0302efe la s\u0302ereo. La stufaj\u0302oj, la fis\u0302oj, la c\u0302as-viando, la legomoj, la supoj, la porkaj\u0302oj kaj la dolc\u0302aj\u0302oj formas la esencon de la andaluzia gastronomio, heredanto de la al-andalusa kulturo."}, {"text_idx": "#000006", "text": "Mondkonataj estas ankau\u0306 la ceramiko kaj la potist-arto, ankau\u0306 ne eblas forgesi la juvelojn kaj la metalaj artefaritaj\u0302ojn."}, {"text_idx": "#000007", "text": "Bongusta kordova salmoreho, farita el tomato, pano, oliv-oleo kaj ajlo"}]